... ધરપકડ કરવામાં આવી અને બાદમાં તેમને છોડી દેવામાં આવ્યા. એ પહેલાં બધી માહિતી મીડિયા, વૉટ્સઍપ અને સોશિયલ મીડિયા મારફત અન્ય શહેરોના પાટીદારો સુધી પહોંચી ગઈ.

ધરપકડને કારણે અમદાવાદમાં આનંદીબહેન પટેલનાં મતવિસ્તાર ઘાટલોડિયા, ભાજપના તત્કાલીન અધ્યક્ષ અમિત શાહના મતવિસ્તાર નારાણપુરા, સુરત, રાજકોટ, જામનગર, મોરબી, મહેસાણા સહિત અનેક શહેરોમાં પાટીદારો આક્રોશમાં આવી ગયા અને સરકારી તથા ખાનગી સંપત્તિને નુકસાન પહોંચ્યું. તેમને કાબૂમાં લેવા માટે પોલીસે લાઠીચાર્જ કર્યો, આંસુગૅસ છોડ્યો અને બળપ્રયોગ કર્યો.

આંદોલનકાર... બાકીનો લેખ લખો:
વસોમાં સમર્થકોની બહુ પાંખી હાજરી જોવા મળી હતી."

"અનશન દરમિયાન પટેલે પોતાનું વસિયતનામું લખી નાખ્યું હતું અને તબિયત કથળતા તેમને હૉસ્પિટલમાં પણ દાખલ કરવા પડ્યા હતા. છતાં આજે પણ તેમની કારકિર્દીની વાત આવે ત્યારે જી.એમ.ડી.સી. ગ્રાઉન્ડની રેલીને યાદ કરાય છે."

પાટીદાર આંદોલન બાદ તરત જ યોજાયેલી જિલ્લા-તાલુકા પંચાયતની ચૂંટણીમાં ભાજપવિરોધી અસર જોવા મળી અને ભાજપનો રકાસ થયો.

રાજ્ય સરકારે હાર્દિક પટેલ તથા તેમના સાથીઓ વિરુદ્ધ રાજદ્રોહનો ગુનો દાખલ કર્યો છે, આ કેસ અદાલતમાં પડતર છે.

પટેલ, પોલિટિક્સ અને પાવર

પટેલ ઉપરાંત કથિરિયા સામે પણ રાજદ્રોહનો ગુનો દાખલ થયો

પાટીદાર અનામત આંદોલન બાદ 'સરદાર પટેલ ગ્રૂપ'ના લાલજી પટેલ, હાર્દિક પટેલ તથા અન્ય સવર્ણ સમાજની રજૂઆતો રાજ્ય સરકારે સાંભળી.

 આ ઘટનાક્રમ બાદ ગરીબ પણ તેજસ્વી સવર્ણ વિદ્યાર્થીઓ માટે સ્કૉલરશિપ તથા આર્થિક રીતે પછાત સવર્ણ માટે 10 ટકા અનામત, તેમના રોજગાર માટે અનેક જાહેરાતો કરવામાં આવી.

આ સિવાય પાટીદારો સામે નોંધાયેલા અનેક કેસને પડતા મૂકવાનો નિર્ણય રાજ્ય સરકારે કર્યો. 

આંદોલનના એક વર્ષની અંદર જ તત્કાલીન મુખ્ય મંત્રી આનંદીબહેન પટેલે ઉંમરનું કારણ આગળ કરીને પદ પરથી રાજીનામું આપી દીધું. 

સક્રિય રાજકારણમાંથી તેમની નિવૃત્તિને પાટીદાર આંદોલન સાથે જોડીને જોવામાં આવે છે. હાલમાં તેઓ ઉત્તર પ્રદેશનાં રાજ્યપાલ છે.

આંદોલન દરમિયાન હાર્દિક પટેલે પાસને રાજકારણથી દૂર રાખવાની વાત કરી હતી, પરંતુ વર્ષ 2017ની ગુજરાત વિધાનસભાની ચૂંટણી આવતાં-આવતાં સ્થિતિ બદલાઈ ગઈ.

વરુણ પટેલ તથા રેશમા પટેલ જેવાં નેતા ભાજપમાં જોડાયાં. રેશમાએ બાદમાં ભાજપ સાથે છેડો ફાડી નાખ્યો અને તેઓ રાષ્ટ્રવાદી કૉંગ્રેસ પાર્ટી (નેશનાલિસ્ટ કૉંગ્રેસ પાર્ટી, એન.સી.પી.)માં સામેલ થયાં.

અમદાવાદની હોટલમાં કૉંગ્રેસના તત્કાલીન અધ્યક્ષ રાહુલ ગાંધી સાથે હાર્દિક પટેલની કથિત ગુપ્ત મુલાકાત ચર્ચાના ચકડોળે ચડી.

પાસના અનેક નેતા કૉંગ્રેસમાં જોડાયા, તેમને કૉંગ્રેસની ટિકિટ મળી તથા અમુક વિધાનસભા સુધી પણ પહોંચ્યા.

ઓ.બી.સી. આંદોલન દ્વારા ચર્ચામાં આવેલા અલ્પેશ ઠાકોર અને ધવલસિંહ ઝાલા સહિતના નેતાઓ કૉંગ્રેસની ટિકિટ ઉપર ધારાસભ્ય બન્યા. બાદમાં ઠાકોર તથા ઝાલા ભાજપમાં જોડાઈ ગયા.

જિગ્નેશ મેવાણી વડગામની બેઠક ઉપરથી અપક્ષ ધારાસભ્ય બન્યા, કૉંગ્રેસે તેમની સામે કોઈ ઉમેદવાર ઉતાર્યા ન હતા.

વિધાનસભા ચૂંટણી દરમિયાન ભાજપનું તાજેતરના ઇતિહાસનું સૌથી ખરાબ પ્રદર્શન રહ્યું...